**Nordex N131/3000** on saksalaisen Nordexin valmistama Delta-luokan tuulivoimalaitos, jonka nimellisteho on 3,0 megawattia, ja joka oli sarjatuotannossa vuodesta 2015 alkaen, mutta ei enää vuonna 2023. Sitä on myyty eri puolille maailmaa arviolta 46 tuulivoimapuistolle .

Yleistä
-------

N131/3000 on suunniteltu heikkotuulisiin olosuhteisiin (IEC 3A), joka tarkoittaa vuotuista tuulten keskinopeutta 7,5 metriä sekunnissa. Se on konseptiltaan sama kuin malli N117/2400, vaikka siipien pituutta kasvattamalla 25 %. Siivet on hiilikuituvahvisteiset. Mallin tavoitteena oli alentaa sähköntuotantokustannuksia sellaisilla alueilla, jossa tuulee hieman vähemmän. Sen tuottamaa ääntä on samalla vähennetty, jotta se olisi kilpailukykyinen muihin tuulivoimaloihin verrattuna. Äänen desibelimääräksi ilmoitetaan 104,5 desibeliä. Tuulivoimalaitokseen on valittavissa 99 metristä alkaen teräsrunkoisia torneja. Teräs-betoni-ratkaisuilla saavutetaan jopa 200 metrin korkuisia torneja, kunhan tuuliolosuhteet ovat maltilliset. Pohjoismaisia markkinoita varten tuotettiin myös 210-metrisiä torneja.

Tuulivoimalaitoksesta on olemassa kylmän ilmanalan versio, jossa siihen sisältyy mahdollisuus käyttää siivissä jäänsulatusjärjestelmää. Sillä voidaan säilyttää siipien aerodynaamiset ominaisuudet jäätävissä oloissa pitempään.

Tekniset ominaisuudet
---------------------

Yleiskuvaus tuulivoimalan toiminnasta eri tuulennopeuksilla.
Tuulivoimalan tuuliturbiini eli roottori on kolmisiipinen. Siipien pyyhkäisyala on 13 479 neliömetriä ja pyyhkäisyalan halkaisija in 131 metriä. Turbiinin pyörimisnopeudet tulisi pysytellä välillä 6,5–11,6 kierrosta minuutissa. Nimellisteholla se toimii 11,5 kierrosta minuutissa. Silloin on siivenkärjen nopeus 80 m/s .Pyörimisnopeutta säädetään automaattisesti. Voimalan toimintaa kuvataan tuulennopeuksilla: käynnistymisnopeus on 3,0 metriä sekunnissa (m/s), nimellistuulennopeus on 11,5 m/s ja sammutusnopeus on 20 m/s. Tuulen kasvaessa nimellistuulennopeuteen, kasvaa myös sähkön tuotantoteho, mutta sitä suuremmilla tuulennopeuksilla tuotantoteho säilyy 3,0 megawatissa. Myrskytuulella turbiini pysäytetään siipiä kiertämällä pysäytysasentoon ja lukitsemalla akseli levyjarrulla.

Tuulivoiman tuotannossa hyödynnetään siipien kierrettävyyttä ja vaihteiston kolmiportaisuutta. Vaihteisto pyörittää kaksoissyötettyä asynkronista sähkögeneraattoria (ASYNC DF) pyrkien tuottamaan 660 voltin jännitteen 50 tai 60 Hz taajuudella. Tornin juurella on oma muuntaja, jolla voidaan jännite nostaa tuulivoimapuiston vaatimalle jännitetasolle. Se on yleensä 20–30 kilovolttia.

Suomessa
--------

Ensimmäinen tuulivoimapuisto, joka hankki tätä tuulivoimalaitosmallia, oli Myllykankaan tuulivoimapuisto Iissä vuonna 2015, jota laajennettiin ostamalla kaksi Nordex N131/3000 ja yksi Nordex N117/2400. Sitä on myyty muuallekin Suomeen ja niitä hankki ainakin esimerkiksi Muntilan tuulivoimapuisto (3 voimalaa, vuonna 2015), Kooninkallion tuulivoimapuisto (9, 2016), Kantin tuulivoimapuisto (8, 2016), Limakon tuulivoimapuisto (9, 2016), Kivivaara–Peuravaaran tuulivoimapuisto 1 (13, 2016), Kivivaara–Peuravaaran tuulivoimapuisto 2 (17, 2017) ja Ratiperän tuulivoimapuisto (9, 2017).

Huomioita
---------

1. ↑  Tietoa tuotannon loppumisesta ei ole, mutta marraskuussa 2023 on tuotanto The Wind Power-sivustolla ilmoitettu loppuneen (lähteet)
2. ↑  Käännös saksankielisestä artikkelista de:Nordex SE.
3. ↑  Käännös engalnninkielisestä artikkelista en:IEC 61400.
4. ↑  Käännös saksankielisestä artikkelin de:Nordex SE kohdasta N131/3000.

Lähteet
-------

1. 1 2  Nordex N131 *www.thewindpower.net*.  19.7.2023. Ranska:  The Wind Power. Viitattu 25.11.2023. (englanniksi)
2. 1 2 3  Bauer, Lucas & Matysik, Silvio: Nordex N131/3000 Delta *wind-turbine-models.com*. Viitattu 25.11.2023. (englanniksi)
3. 1 2 3 4 5  Nordex - Model N131/3000 (3.0 megawatts) - Wind Turbine *energy-xprt.com*. Energy XPRT. Viitattu 25.11.2023. (englanniksi)
4. ↑  de Vries, Eize: Close up - Nordex launches new low-wind machine Wind Power Monthly/Haymarket Media Group Ltd.. Viitattu 25.11.2023. (englanniksi)
5. 1 2  Wolf, Katharina: Nordex präsentiert neue Binnenland-Anlage für deutschen Markt *erneuerbareenergien.de*.  16.9.2015. SunMedia Verlagsgesellschaft mbH.  Arkistoitu 5.3.2016. Viitattu 25.11.2023. (saksaksi)
6. ↑  IEC Classification of Wind Turbines (PDF) (IEC61400-1: 2005)  2015. John Wiley & Sons Singapore Pte Ltd.. Viitattu 25.11.2023. (englanniksi)
7. 1 2  Nordex - tuulivoimalamalleja *www.thewindpower.net*.  31.10.2023. Ranska:  The Wind Power. Viitattu 25.11.2023. (englanniksi)
8. ↑  Nordex Awarded First Contract For N131/3000 In Finland *windsystemsmag.com*.  16.3.2015. Pelham, Alabama, USA:  Wind Systems Magazine. Viitattu 25.11.2023.

Aiheesta muualla
----------------

* Kuvia tai muita tiedostoja aiheesta **Nordex** Wikimedia Commonsissa

* Nordex SE (verkkosivut)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Nordex